Autostrada Moldovei va fi deschisă circulației mai devreme
Marcel Ciolacu a declarat că Autostrada Moldovei va fi deschisă circulației mai devreme decât era prevăzut inițial.
Șeful Guvernului de la București a afirmat că există certitudini în ceea ce privește Autostrada Moldovei.
Acesta a menționat că este pentru prima dată când este sigur că Moldova va avea o autostradă și că aceasta va fi denumită A7.
Dacă constructorul va menține ritmul actual, până la sfârșitul anului se va putea circula pe aproximativ 248 de kilometri.
Premierul a subliniat că aceasta este o veste extraordinară, care reprezintă o accelerare a lucrărilor.
"În sfârșit vorbim de certitudini. Este pentru prima oară când cu certitudine Moldova va avea autostradă. Vom avea Autostrada Moldovei, A7. Dacă constructorul va continua în acest ritm, până la sfârșitul anului vom deschide circulației în jur de 248 de kilometri.
Este o veste extraordinară, este o devansare a lucrărilor și vorbim de o promisiune și o obligație pe care România și-a luat-o prin PNRR", arată Marcel Ciolacu.
Prim-ministrul României a mai spus că A7 este complet din fonduri europene atrase de România prin PNRR.
De altfel, Ciolacu spune că A7 scoate în evidență motivul pentru care este important ca România să continue să facă parte din Uniunea Europeană.
Ciolacu speră că A7 să se finalizeze complet în 2025
Totodată, prim-ministrul României a subliniat importanța fondurilor europene, evidențiind că nimic nu poate fi realizat fără această contribuție.
Marcel Ciolacu a declarat că, atunci când au decis să formeze această Coaliție de Guvernare, nu exista niciun metru de autostradă în Moldova.
Premierul speră ca A7 să fie finalizată totalitate în 2025.
Ciolacu spune că A7 a necesitat fonduri europene, deoarece România nu se poate dezvolta fără acestea.
Prim-ministrul a adăugat că cele mai consistente fonduri și reforme prin care trebuie să treacă țara nu pot fi realizate fără sprijinul european.
De asemenea, șeful Guvernului a menționat că va continua promovarea acestui proiect politic care începe să îndeplinească așteptările românilor.
"Când am hotărât să venim cu această Coaliție de Guvernare nu exista niciun metru de autostradă a Moldovei, sperăm ca anul viitor să se finalizeze în totalitate. Asta înseamnă fonduri europene, România nu se va putea dezvolta fără fonduri europene.
În cele mai consistente fonduri și cele mai consistente reforme prin care trebuie să treacă România, nimic nu se poate realiza fără asta. Mergem înainte cu acest proiect politic care începe să vadă și pe așteptările românilor", a declarat Marcel Ciolacu.
Vineri, 22 martie, premierul Marcel Ciolacu și ministrul Transporturilor (Sorin Grindeanu) au fost prezenți pe șantierul pentru Lotul 2 Domnești Târg – Răcăciuni din Autostrada A7.
Anterior, pe 1 martie, premierul anunța începutul lucrărilor la lotul 3 al A7. Tot atunci, el spunea că asocierea de constructori turci are suma de 1.09 miliarde lei la dispoziție. Suma este fără TVA.